गुप्ते ते ओह्‌दे दे साथी आजगांवकर ते होरनें विनाईं पर खीये दरजे दे सारे गुर बरती छोड़े हे ते हुन डरै बी करदे हे जे इस मारै दे निशान जेकर मुलजमै दे पिंडे पर रेई गे तां उन्दी खैर नईं। चौदें दिनें दे लैते दे रीमांड च सिर्फ त्रै दिन बाकी बचे दे हे। एह्‌दे प्रैत उनें बिनाई गी चलानै समेत मेट्रोपॉलिटन मजिस्ट्रेट सामनै पेस करना हा, जेह्‌दी अपनी नुहार खरी डरौनी ही। इस कतल दै पिच्छै जेह्‌ड़ा कोई खड़यंत्र हा ओह्‌दे सबूत किट्ठे करने आस्तै गुप्ते ते अजगांवकर दी सारी दौड़-धुप्प न्हेरे-रस्तें पर ठिड़्डे खंदी, धूड़ डुआरदी ते लऊ बगांदी रोंदी-रींगदी फी विनाई पासै गै परतोई औंदी।